אצטדיון עירוני טבריה

**אצטדיון עירוני טבריה** הוא אצטדיון כדורגל שנמצא בבנייה בעיר טבריה וישמש כמגרשה הביתי של קבוצת עירוני טבריה שעלתה במאי 2024 לליגת העל בכדורגל. האצטדיון ממוקם בכניסה המערבית לעיר, בסמוך לצומת פוריה, והוא מהווה חלק מקריית ספורט טבריה ששטחה 270 דונם המתוכננת במקום וכוללת בנוסף לאצטדיון הכדורגל גם מגרש אימונים ואתלטיקה, היכל כדורסל המיועד ל-3,000 צופים, מתחם קאנטרי קלאב ובריכה אולימפית, מגרשי טניס, מתחם סקייט פארק, שביל אופניים היקפי ומגרשי חנייה ל-1,200 כלי רכב.

האצטדיון מתוכנן להכיל 5,290 מושבים ביציעים התחתונים ועוד 2,264 מושבים ביציעים העליונים שייבנו בשלב מאוחר יותר, ובסה"כ יכיל 7,554 מקומות ישיבה בארבעה יציעים מקורים שיכללו קומת אירוח VIP, מזנונים ושירותי קהל, מסעדה, חדרי תקשורת וטלוויזיה, חדרי הלבשה לשחקנים, חדרי שופטים ומאמנים ואזורים טכניים בהתאם להנחיות העדכניות של מנהלת הליגות לכדורגל בהתאמה לדרישות ליגת העל בכדורגל, וכן ישמש כאתר להופעות ואירועי תרבות אזוריים שיוכל לארח עד 15,000 איש. 

האצטדיון החדש יחליף את אצטדיון טבריה המיושן שמקומו במרכז העיר, והוא צפוי להיהרס ובמקומו מתוכננת שוכנת מגורים חדשה.

התכנון הראשוני היה לפתוח את האצטדיון עם 2,000 מקומות ישיבה המותאם לליגה הלאומית, ובהמשך להרחיבו. לטענת העירייה, בין הסיבות לדחיית פתיחת האצטדיון היתה: עלייתה של קבוצת עירוני טבריה לליגת העל בכדורגל - מה שדורש עמידה בתקנים של ליגת העל (7,000 מושבים כבר בפתיחה וכן עמודי תאורה משודרגים) וכן מלחמת חרבות ברזל שגרמה למחסור בפועלי בניה. פתיחת האצטדיון נדחתה לפתיחת עונת 2026/27 (השלמת הגג תידחה לכל הפחות לעונת 2027/28) אך כבר בנובמבר 2025 הושלם שיזרוע למגרש ועירוני טבריה החלה להתאמן בו.

האצטדיון החדש יחליף את אצטדיון טבריה המיושן שממוקם במרכז העיר וצפוי להיהרס, ובמקומו מתוכננת שוכנת מגורים חדשה.

## היסטוריה
הקמתו של אצטדיון הכדורגל שעלותו שוערה תחילה בכ-40 מיליון שקלים החלה בפברואר 2015 בהכשרת השטח לבנייה וקידוח היסודות למבנה, ועבודות הקמת היציעים החלו בדצמבר 2016. הפרויקט נוצר משיתוף פעולה בין ראש העיר באותה עת יוסף בן דוד ובין המועצה להסדר ההימורים בספורט, משרד התרבות והספורט והמשרד לפיתוח הנגב והגליל. לצד האצטדיון מתוכננת קריית ספורט עירונית בשטח של 270 דונם. במהלך 2018 נעצרו עבודות הקמת האצטדיון וחודשו לזמן קצר רק במאי 2020 ושוב חודשו לזמן קצר בנובמבר 2020. בדצמבר 2020 הוקפא שוב הפרויקט בשל מצבה הכלכלי של העיר. במרץ 2022 חודשו שוב העבודות המתמקדות תחילה בהכנת המשטח לשזרוע דשא. עלות האצטדיון הייתה מעל 80 מיליון שקלים בשלב ב'. ביולי 2022 נחשפה הדמיה עדכנית של האצטדיון בשלב א' לפיה ידחו תוכניות כמו קירויו וחיפויו במעטפת בשל העלויות ובהמשך נחשפה הדמיתו בתצורתו הסופית. במאי 2025 פורסם כי עלות האצטדיון צמחה לכ-130 מיליון שקלים, נבחנת פתיחתו כבר בספטמבר 2025 בהתאמה ללאומית עם כ-2,000 מקומות, תוך המשך פיתוחו לדרישות ליגת העל בקיץ 2026.

במשך שנים רבות שימש האצטדיון הישן הממוקם במרכז העיר כמגרשה הביתי של עירוני טבריה, וכעת הוא משמש אותה לאימונים עד שתושלם הקמתו של האצטדיון החדש. מכרז שיצא להריסת האצטדיון הישן והקמת שכונת מגורים בשטחו (עלות הקרקע תממן חלק מהוצאות האצטדיון החדש) נדחה בינתיים בשל שנות העיכובים בהשלמת האצטדיון החדש.

## קישורים חיצוניים

* 
*
*
*
*התקדמות משמעותית בבניית האצטדיון החדש אתר עיריית טבריה. ינואר 2018
*
*New design: The turtle stadium of Tiberias". *StadiumDB.com*. 17 April 2016
*
*"מועצת עיריית טבריה אישרה בפה אחד את הקמת שלב א' בפרויקט בניית האצטדיון העירוני החדש ". אתר עיריית טבריה. 9 בנובמבר 2015
*

*"New design: The turtle stadium of Tiberias". *StadiumDB.com*. 17 April 2016


## הערות שוליים

ממוזער
ממוזער|600px|גוש הטריבונות התחתון שיכיל 5,290 מושבים מבט מצפון מערב דצמבר 2017טבריה
קטגוריה:מבנים ואתרים שתכנן מוטי בודק
קטגוריה:טבריה: מבנים
קטגוריה:טבריה: ספורט
קטגוריה:עירוני טבריה
טבריה